ΕΓΚΕΚΡΙΜΕΝΟ ΠΡΑΚΤΙΚΟ που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Βουλγαρίας για το εμπόριο κλωστοϋφαντουργικών προϊόντων

1.^ Οι αντιπροσωπείες της Ευρωπαϊκής Οικονομικής Κοινότητας και της Δημοκρατίας της Βουλγαρίας συναντήθηκαν στις Βρυξέλλες, στις 27 και 28 Νοεμβρίου 1990. Οι διαβουλεύσεις έγιναν με βάση το άρθρο 14 της συμφωνίας μεταξύ της Ευρωπαϊκής Οικονομικής Κοινότητας και της Βουλγαρίας για το εμπόριο κλωστοϋφαντουργικών προϊόντων, που μονογραφήθηκε στις 11 Ιουλίου 1986 και εφαρμόζεται προσωρινά από την 1η Ιανουαρίου 1987.

2.^ Αυτές οι διαβουλεύσεις είχαν ως αντικείμενο την τροποποίηση της διμερούς συμφωνίας για το εμπόριο κλωστοϋφαντουργικών προϊόντων με σκοπό την ενσωμάτωση διατάξεων σχετικά με την επανεισαγωγή κλωστοϋφαντουργικών προϊόντων ύστερα από τελειοποίηση, μεταποίηση στη Βουλγαρία.

3.^ Τα δύο μέρη συμφώνησαν να τροποποιηθεί το άρθρο 3 παράγραφος 4 της συμφωνίας και να συμπεριληφθεί ένα πρωτόκολλο Ε που θεσπίζει ειδικό καθεστώς το οποίο διέπει τις επανεισαγωγές κλωστοϋφαντουργικών προϊόντων στην Κοινότητα ύστερα από τελειοποίηση, μεταποίηση ή επεξεργασία στη Βουλγαρία, σύμφωνα με την κοινοτική νομοθεσία που ισχύει γι' αυτόν τον τομέα. Τα κείμενα του άρθρου 3 παράγραφος 4 και του πρωτοκόλλου Ε απισυνάπτονται στο παρόν εγκεκριμένο πρακτικό.

4.^ Τα δύο μέρη συμφώνησαν ότι η τροποποίηση της συμφωνίας που προβλέπεται στο παρόν εγκεκριμένο πρακτικό εφαρμόζεται προσωρινά από την 1η Ιανουαρίου 1991.

Βρυξέλλες, 28 Νοεμβρίου 1990.

Αντιπροσωπεία της

Δημοκρατίας της Βουλγαρίας

Αντιπροσωπεία της

Ευρωπαϊκής Οικονομικής Κοινότητας

Συμφωνία ΕΟΚ-Βουλγαρίας

Άρθρο 3 παράγραφος 4, όπως τροποποιήθηκε

«Η Κοινότητα και η Βουλγαρία αναγνωρίζουν τον ιδιαίτερο και ξεχωριστό χαρακτήρα των επανεισαγωγών κλωστοϋφαντουργικών προϊόντων στην Κοινότητα ύστερα από τελειοποίηση, μεταποίηση ή επεξεργασία στη Βουλγαρία.

Αυτές οι επανεισαγωγές δεν υπόκεινται στα ποσοτικά όρια που καθορίζονται στο παράρτημα ΙΙ, εφόσον πραγματοποιούνται σύμφωνα με τους κανόνες του οικονομικού καθεστώτος παθητικής τελειοποίησης που ισχύουν στην Κοινότητα και αποτελούν το αντικείμενο του ειδικού καθεστώτος που καθορίζεται στο πρωτόκολλο Ε.»

«ΠΡΩΤΟΚΟΛΛΟ Ε

Οι αναφερόμενες στο άρθρο 3 παράγραφος 4 της παρούσας συμφωνίας επανεισαγωγές στην Κοινότητα προϊόντων που περιέχονται στο παράρτημα του παρόντος πρωτοκόλλου, υπόκεινται στις διατάξεις της συμφωνίας, με την επιφύλαξη ειδικών κανόνων που καθορίζονται ρητώς παρακάτω:

1.Με την επιφύλαξη της παραγράφου 2, μόνον οι επανεισαγωγές στην Κοινότητα προϊόντων που υπόκεινται στα ειδικά ποσοτικά όρια που καθορίζονται στο παράρτημα του παρόντος πρωτοκόλλου, εξομοιώνονται με τις επανεισαγωγές κατά την έννοια του άρθρου 3 παράγραφος 4.

2.Οι επανεισαγωγές που δεν καλύπτονται από το παράρτημα του παρόντος πρωτοκόλλου, δύνανται να υπαχθούν σε ειδικά ποσοτικά όρια ύστερα από διαβουλεύσεις που διεξάγονται σύμφωνα με τη διαδικασία που καθορίζεται στο άρθρο 14 της συμφωνίας, εφόσον τα συγκεκριμένα προϊόντα υπόκεινται σε ποσοτικά όρια βάσει του παραρτήματος ΙΙ.

3.Η Κοινότητα δύναται να εξετάζει, με δική της πρωτοβουλία και αφού λάβει υπόψη τα συμφέροντα και των δύο συμβαλλόμενων μερών ή στα πλαίσια αίτησης που υποβάλλει η Βουλγαρία σύμφωνα με το άρθρο 14 της συμφωνίας:

α)τη δυνατότητα να επιτρέπει τις μεταφορές μεταξύ κατηγοριών, την εκ των προτέρων χρησιμοποίηση ή τη μεταφορά τμημάτων των ειδικών ποσοτικών ορίων από έτος σε έτος;

β)τη δυνατότητα να αποδίδει σε άλλη περιφέρεια τα τμήματα των ειδικών ποσοτικών ορίων που δεν χρησιμοποιήθηκαν σε μια περιφέρεια της Κοινότητας.

4.Η Κοινότητα έχει τη δυνατότητα, ωστόσο, να εφαρμόζει αυτόματα, μέσα στα όρια που προσδιορίζονται παρακάτω, τους κανόνες ευελιξίας που αναφέρονται στην παράγραφο 3:

α)μεταφορές μεταξύ κατηγοριών, μέχρι ποσοστού 25^% της ποσότητας που καθορίζεται για την κατηγορία προς την οποία γίνεται η μεταφορά(1);

β)μεταφορά ειδικών ποσοτικών ορίων από το ένα έτος στο άλλο, μέχρι ποσοστού 10,5^% της ποσότητας που καθορίζεται για το έτος πραγματικής χρησιμοποίησης;

γ)προχρησιμοποίηση των ειδικών ποσοτικών ορίων από το ένα έτος στο άλλο, μέχρι ποσοστού 7,5^% της ποσότητας που καθορίζεται για το έτος πραγματικής χρησιμοποίησης;

δ)μεταφορές μεταξύ περιφερειών, μέχρι ποσοστού 24^% της ποσότητας που καθορίζεται για την περιφέρεια προς την οποία γίνεται η μεταφορά.

5.Η Κοινότητα ενημερώνει τη Βουλγαρία για τα μέτρα που θεσπίζονται σύμφωνα με τις διατάξεις των προηγούμενων παραγράφων.

6.Ο καταλογισμός στα ειδικά ποσοτικά όρια που προβλέπονται στην παράγραφο 1 πραγματοποιείται από τις αρμόδιες αρχές της Κοινότητας κατά την έκδοση της προηγούμενης άδειας που προβλέπεται στα πλαίσια του κοινοτικού οικονομικού καθεστώτος παθητικής τελειοποίησης που προβλέπει ο κανονισμός (ΕΟΚ) αριθ. 636/82. Αυτός ο καταλογισμός στα ειδικά ποσοτικά όρια πραγματοποιείται για το έτος κατά τη διάρκεια του οποίου εκδόθηκε η εν λόγω άδεια.

7.Οι μεταφορές μεταξύ κατηγοριών καθώς και ο συνολικός καταλογισμός στο ποσοτικό όριο για τα προϊόντα των ομάδων ΙΙ και ΙΙΙ υπολογίζονται σύμφωνα με τον πίνακα των ισοδυναμιών που περιλαμβάνεται στο παράρτημα Ι της συμφωνίας.

8.Εκδίδεται πιστοποιητικό καταγωγής από τους βουλγαρικούς οργανισμούς που είναι εξουσιοδοτημένοι από τη νομοθεσία της Βουλγαρίας, σύμφωνα με τις διατάξεις του πρωτοκόλλου Α της συμφωνίας, για όλα τα προϊόντα που καλύπτονται από το παρόν πρωτόκολλο. Αυτό το πιστοποιητικό περιέχει αναφορά στην προηγούμενη άδεια που προβλέπεται στην παράγραφο 6, ως απόδειξη ότι η μεταποίηση που περιγράφεται σ' αυτήν την άδεια έχει πραγματοποιηθεί στη Βουλγαρία.

9.Η Κοινότητα διαβιβάζει στην Βουλγαρία τα ονόματα, τις διευθύνσεις και τα υποδείγματα των σφραγίδων που χρησιμοποιούν οι αρμόδιες αρχές της Κοινότητας που έχουν αναλάβει την έκδοση των αδειών που αναφέρονται στην παράγραφο 6.

10.Με την επιφύλαξη των διατάξεων των παραγράφων 1 έως 9, η Βουλγαρία και η Κοινότητα συνεχίζουν τις διαβουλεύσεις για την εξεύρεση αμοιβαία αποδεκτής λύσης που να δίδει τη δυνατότητα και στα δύο συμβαλλόμενα μέρη να επωφελούνται από τις διατάξεις της συμφωνίας σχετικά με το οικονομικό καθεστώς παθητικής τελειοποίησης και να εξασφαλίζει την αποτελεσματική ανάπτυξη του εμπορίου κλωστοϋφαντουργικών προϊόντων μεταξύ της Βουλγαρίας και της Κοινότητας.

>ΘΕΣΗ ΠΗΝΑΚΑ>

»

(1)Ωστόσο, μεταφορές μεταξύ μεριδίων της γερμανικής, γαλλικής, και των χωρών της Benelux ποσόστωσης, για τις κατηγορίες των ομάδων ΙΙ και ΙΙΙ, θα επιτρέπονται μέχρι ποσοστού 100^% της κατηγορίας από την οποία γίνεται η μεταφορά.